Godine 1662, Koksinga, lojalista iz dinastije Ming koji je 1644. izgubio kontrolu nad kontinentalnom Kinom, pobedio je Holanđane i osnovao operativnu bazu na ostrvu. Njegove snage je porazila dinastija Ćing 1683. godine, i delovi Tajvana su postajali sve više integrisani u carstvo Ćing. Nakon Prvog kinesko-japanskog rata 1895. godine, dinastija Čing je ustupila ostrvo, zajedno s Penhuom, Japanskom carstvu. Tajvan je proizvodio pirinač i šećer koji se izvozio u Japansko carstvo, a služio je i kao osnova za japansku invaziju na jugoistočnu Aziju i Pacifik tokom Drugog svetskog rata. Na Tajvanu je sprovedeno japansko carsko obrazovanje, a mnogi Tajvanci su se tokom rata borili i za Japan.